สีฟ้า ที่ฟิวเจอร์ปาร์ครังสิต ร้านอยู่บนชั้นใต้ดินฝั่ง Central ตัวร้านมีขนาดปานกลาง ตบแต่งใหม่ดูโมเดิร์นขึ้นเยอะ ภายในร้านสะอาดสะอ้าน ใช้โทนสีอ่อนดูสบายตา เมนูที่ได้ลอง

ขนมจีบนึ่ง เป็นหนึ่งในเมนูโปรด  มาทีไรก็ต้องสั่ง ร้านนี้ใช้แป้งสีขาวเนื้อบาง ห่อเนื้อหมูสับที่ปรุงรสมาอย่างดีเนื้อแน่น ด้านบนโรยด้วยกระเทียมเจียว จิ้มกับน้ำจิ้มจิ๊กโฉ่วที่ทางร้านทําเอง รสออกกลมกล่อมไม่เปรี้ยวมาก รสคล้ายเอาซีอิ๊วหวานมาผสมกับน้ำส้มสายชู มันเป็นอะไรที่ลงตัวแบบเบาๆ ????????????????

เป็ดย่างกับหมูแดง ได้เนื้อเป็ดพร้อมหนังหั่นเป็นชิ้นเรียงมาเป็นแผ่น เป็ดเนื้อแน่นแต่หนังไม่ค่อยกรอบเท่าไหร่ รสชาติของน้ำเป็ดออกเค็มเล็กน้อยสำหรับการกินแบบเปล่าๆ เนื้อหมูแดงก็ออกรสค่อนข้างเค็มมากกว่าหวาน ????????????

บะหมี่อัศวินแห้ง จานนี้ก็เป็นหนึ่งในอาหารจานโปรด เส้นบะหมี่ไข่ทำมาได้เส้นบางเนื้อนุ่ม ชอบที่จานนี้ใส่เครื่องมาให้เยอะ มีลูกชิ้นปลา ลูกชิ้นกุ้ง เกี๊ยวปลา เนื้อหมู หมูหวาน กุ้ง เซ่งจี๊และหมูแดง จานนี้จะกินแบบเปล่าๆก็ได้รสแบบกลมกล่อม หรือจะปรุงรสด้วยน้ำตาล พริกป่นและน้ำปลาสักเล็กน้อย ก็จะได้รสจัดจ้านยิ่งขึ้น ????????????????

ไอศครีมกาแฟ ตบท้ายด้วยของหวาน ไอศครีมกาแฟของสีฟ้าเป็นไอศครีมที่ทางร้านทำเอง รสชาติเข้มข้นเป็นเอกลักษณ์อีกอย่างหนึ่งของทางร้านนี้ ????????????????

ไอศครีมช็อกโกแลตกับเจลลี่ ไอศครีมช็อกโกแลตรสชาติเข้มข้น กินเจลลี่สีแดงแล้วก็เข้ากันได้อย่างเอร็ดอร่อย ????????????

บรรยากาศในร้านใช้แสงสว่างไสว โต๊ะเก้าอี้นั่งสบาย พนักงานก็ให้การบริการที่ดี อาหารรสชาติดี มาไม่เร็วไม่ช้า ราคาปานกลางตามมาตรฐานของสีฟ้าเขา